Document ID: 32004L0084

DIREKTIVA SVETA 2004/84/ES
z dne 10. junija 2004
o spremembi Direktive 2001/113/ES o sadnih džemih, želejih, marmeladah in sladkani kostanjevi kaši, namenjenih za prehrano ljudi
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti člena 37 Pogodbe,
ob upoštevanju predloga Komisije,
ob upoštevanju mnenja Evropskega parlamenta,
ob upoštevanju naslednjega:
(1)
Direktiva 2001/113/ES (1) določa osnovne zahteve, ki jih morajo izpolnjevati številni proizvodi opredeljeni v Prilogi I te direktive, vključno „džem“ in „marmelada“, da je tem proizvodom omogočen prosti pretok na notranjem trgu.
(2)
V nemški jezikovni različici sta uporabljeni imeni „Konfitüre“ in „Marmelade“ za „džem“ oziroma „marmelado“.
(3)
Na določenih lokalnih tržnicah v Avstriji in Nemčiji, na primer na kmečkih ali tedenskih tržnicah, se beseda „Marmelade“ po tradiciji uporablja za ime proizvoda „džem“; v teh primerih se uporablja izraz „Marmelade aus Zitrusfrüchten“ za izraz „marmelada“ z namenom razlikovanja obeh skupin proizvodov.
(4)
Zato je primerno, da Avstrija in Nemčija upoštevata to tradicijo pri sprejemanju ukrepov, potrebnih za upoštevanje Direktive 2001/113/ES.
(5)
Ta direktiva se uporablja od 12. julija 2004, da bi se zagotovila popolna korist njenih določb -
SPREJEL NASLEDNJO DIREKTIVO:
Člen 1
Priloga I k Direktivi 2001/113/ES v nemški jezikovni različici se nadomesti s Prilogo k tej direktivi.
Člen 2
Ta direktiva začne veljati dan po objavi v Uradnem listu Evropske unije.
Uporablja se od 12. julija 2004.
Člen 3
Ta direktiva je naslovljena na države članice.
V Luxembourgu, 10. junija 2004

Labels: 3
0
18
17